AIŠKINAMASIS RAŠTAS

Dėl Molėtų rajono savivaldybės biudžetinių įstaigų vadovų priedų prie tarnybinių atlyginimų nustatymo ir skyrimo tvarkos aprašo patvirtinimo

 **1. Parengto Tarybos sprendimo projekto tikslai ir uždaviniai**

 Parengto sprendimo projekto tikslas - nustatyti biudžetinių įstaigų vadovų priedų prie tarnybinių atlyginimų nustatymo ir skyrimo tvarką.

 **2.** **Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 4 dalis, Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ 4 punktas. Pagal šio punkto nuostatas įstaigų ir organizacijų vadovų tarnybinius atlyginimus (koeficientais), priedus prie tarnybinių atlyginimų ir skatinimo sąlygas turi nustatyti savininko teises ir pareigas įgyvendinanti institucija. Priedų, kurie nustatomi nurodant konkretų terminą, bet ne ilgesnį kaip iki kalendorinių metų pabaigos, dydis neturi viršyti tarnybinio atlyginimo dydžio. Priedas nustatomas atsižvelgiant į praėjusių metų veiklos rezultatų vertinimo rodiklius (biudžetinės įstaigos ar organizacijos tikslų įgyvendinimas pagal atitinkamų metų strateginiame ar metiniame veiklos plane nustatytus vertinimo kriterijus ir (ar) kitus rodiklius). Konkrečius veiklos vertinimo rodiklius nustato biudžetinių įstaigų ir organizacijų savininko teises ir pareigas įgyvendinanti institucija.

**3.** **Galimos teigiamos ir neigiamos pasekmės priėmus siūlomą Tarybos sprendimo projektą**

Priėmus teikiamą Tarybos spendimo projektą, bus teisinės prielaidos nustatyti biudžetinių įstaigų vadovams priedus prie tarnybinių atlyginimų.

**4.** **Lėšų poreikis ir jų šaltiniai (prireikus skaičiavimai ir išlaidų sąmatos)**

Biudžetinių įstaigų lėšos.

**5. Priemonės sprendimui įgyvendinti**

Priedai nustatomi priėmus mero potvarkius. Mero kompetencija nustatyta Lietuvos Respublikos vietos savivaldos įstatymo 20 straipsnio 2 dalies 17 p. „Meras skiria į pareigas, atleidžia iš jų savivaldybės biudžetinių įstaigų vadovus, įgyvendina kitas funkcijas, susijusias su šių juridinių asmenų darbo santykiais, Darbo kodekso ir kitų teisės aktų nustatyta tvarka.“.

**6. Vykdytojai, įvykdymo terminai**

Biudžetinių įstaigų vadovai, savivaldybės administracijos padalinių, kuruojančių biudžetines įstaigas, vadovai.

**7. Projekto rengėjas**

Irena Sabaliauskienė, Bendrojo skyriaus vedėja